
Nr. 22/347


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind sprijinul financiar pentru înălţarea de biserici cu care comisia noastră a fost sesizată în fond cu adresa Biroului Permanent nr. PL.X 399 din 23 mai 2007.
	VICEPREŞEDINTE,

Petru Călian

RAPORT

asupra propunerii legislative privind sprijinul
financiar pentru înălţarea de biserici
Cu adresa nr. PL.x 399 din 23 mai 2007, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind sprijinul financiar pentru înălţarea de biserici.
La întocmirea raportului s-au avut în vedere avizele favorabile ale Consiliului Legislativ şi Comisiei pentru drepturile omului, culte şi problemele minorităţilor naţionale.
Guvernul nu susţine adoptarea acestei iniţiative legislative în forma prezentată.
Prezenta propunere legislativă are ca obiect de reglementare acordarea unor sume cuprinse între 30.000 -100.000 lei anual, pentru fiecare biserică aflată în construcţie, precum şi alocarea sumei de 40.000 lei, anual, pentru finanţarea lucrărilor de pictură în curs de executare, pentru bisericile înălţate începând cu anul 1990.

Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  24  deputaţi, din totalul de 26 membri ai comisiei.

Raportul comisiei a fost adoptat cu majoritate de voturi. 
Propunerea legislativă a fost respinsă de Senat în şedinţa din data de 21 mai 2007.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor
In urma dezbaterii propunerii legislative privind sprijinul financiar pentru înălţarea de biserici, în şedinţa din data de 05 iunie 2007, comisia propune respingerea, din următoarele considerente:
· din anul 2001, sprijinul financiar al statului pentru construirea unei biserici este reglementat de Ordonanţa Guvernului nr. 82/2001 privind stabilirea unei forme de sprijin financiar pentru unităţile de cult aparţinând cultelor religioase recunoscute în România, cu modificările şi completările ulterioare, potrivit căreia de la bugetul de stat şi de la bugetele locale se alocă fonduri pentru susţinerea cultelor, inclusiv pentru finanţarea lucrărilor de construire şi reparare a lăcaşurilor de cult;

· cu ocazia dezbaterii proiectului de stat pe anul 2007 în Parlament , au fost aprobate suplimentar fonduri în sumă de 32,7 milioane lei faţă de cât a fost propus iniţial şi s-a introdus şi o anexă, la bugetul Ministerului Culturii şi Cultelor, cu repartizarea acestor fonduri pe unităţi de cult;
· textul propunerii legislative nu ţine cont de prevederile art. 10 alin. (6) din Legea nr. 489/2006 privind libertatea religioasă şi regimul general al cultelor, potrivit cărora „Cultele recunoscute pot beneficia, la cerere, de sprijinul material din partea statului, pentru cheltuieli privind funcţionarea unităţilor de cult, pentru reparaţii şi construcţii noi, în raport cu numărul credincioşilor, conform ultimului recensământ, şi cu nevoile reale”.
	VICEPREŞEDINTE,

Petru Călian
	SECRETAR,

Radu Cătălin Drăguş


             Expert parlamentar:

